Document ID: 32003R1985

Neuvoston asetus (EY) N:o 1985/2003,
annettu 10 päivänä marraskuuta 2003,
siirtymäkauden tuotekohtaisesta suojamekanismista Kiinan kansantasavallasta peräisin olevalle tuonnille annetun asetuksen (EY) N:o 427/2003 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1) Asetuksessa (EY) N:o 427/2003(1) säädetään tiettyihin Kiinan kansantasavallasta peräisin oleviin tuotteisiin sovellettavista määrällisistä kiintiöistä.
(2) Komission asetuksessa (EY) N:o 1351/2003(2) säädettiin tiettyihin Kiinan kansantasavallasta peräisin oleviin tuotteisiin vuonna 2004 sovellettavien määrällisten kiintiöiden ensimmäisen erän hallinnointimenettelyistä.
(3) Euroopan unionin 1 päivänä toukokuuta 2004 tapahtuvan laajentumisen vuoksi on aiheellista korottaa kiintiöitä GATT 1994 -sopimuksen XXVIII artiklan sekä tämän artiklan tulkinnasta tehdyn sopimuksen määräysten mukaisesti.
(4) Näin ollen on aiheellista muuttaa asetuksen (EY) N:o 427/2003 liite I,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 427/2003 liite I tämän asetuksen liitteessä olevalla tekstillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä marraskuuta 2003.

Labels: 18
3
1
5